शुरू से समाज की फितरत यानी सोच रही है कि पारिवारिक झगड़ों की मुख्य वजह सास का अक्खड़ रवैया होता है. माना जाता है कि सास ही गुस्सैल या दखलंदाजी करने वाली होती है, जबकि हमेशा ऐसा हो, यह सच नहीं है. नीना कहती हैं, ‘‘आज की बहुएं शिक्षित आत्मनिर्भर होने के साथ ही असहनशील भी होती हैं. वे ससुराल में ऐडजस्ट नहीं कर पातीं तो घर वालों पर दोषारोपण करना शुरू कर देती हैं. आज के कानून वैसे भी उन्हें अतिरिक्त सुरक्षा देते हैं. नतीजा, ज्यादातर मामलों में सामंजस्य में थोड़ी सी भी कठिनाई आने पर बहुएं झूठा केस फाइल करा देती हैं, या फिर इस की धमकी देने लगती हैं. 30-35 सालों से जो सास घर को बेहतर ढंग से चला रही थी, बहू आते ही उसे डायन करार देती है. अकसर बहुओं की मेन टारगेट सास ही होती हैं.’’